section_heading: Primjer taloženja koloidnih čestica
paragraph_text: Izbijanje naboja koloidnih čestica zove se koagulacija, a rast skoro neutralnih čestica u veće nakupine (flokule) zove se flokulacija. Bez koagulacije ne može nastupiti flokulacija, odnosno taloženje čestica, a samim procesom koagulacije ne možemo praktički odstraniti koloidne tvari iz vode. Za odvijanje procesa koagulacije se doziraju soli aluminija i željeza (Al<sup>3+</sup>, Fe<sup>3+</sup>). Potrebne količine koagulanasa se kreću u rasponu od 10 do 50 grama po m<sup>3</sup> sirove vode. Nakon koagulacije spontano slijedi proces flokulacije. Međutim, u praksi je često potrebno ubrzavati proces stvaranja flokula dodatkom tzv. polielektrolita u količini 0,05 do 0,5 g/m<sup>3</sup>. Polielektroliti su najčešće organski spojevi, čije molekule se sastoje od dugačkih lanaca koji sadrže naboje. Molna masa tih lanaca kreće se u intervalu od 1 x 10<sup>6</sup> do 4 x 10<sup>6</sup> g/molu tvari.<ref> "Pročišćavanje otpadnih voda", www.grad.unizg.hr, 2012.